
Р Е П У Б Л И К А   Б Ъ Л Г А Р И Я

МИНИСТЕРСТВО НА ОКОЛНАТА СРЕДА И ВОДИТЕ 

ДО
Г-ЖА СНЕЖИНА КРЪСТЕВА-ЯКИМОВА
ДИРЕКТОР НА РИОСВ – БЛАГОЕВГРАД

КОПИЕ:
Г-ЖА ВЕРА СТАЕВСКА
ПРЕДСЕДАТЕЛ НА УПРАВИТЕЛНИЯ СЪВЕТ
НА СДРУЖЕНИЕ ЗА ИЗСЛЕДОВАТЕЛСКИ
ПРАКТИКИ



Относно: Некоректно отразена собственост на държавни и общински имоти в защитена местност (ЗМ) „Славянка“ (бивша буферна зона на резерват „Али ботуш“) и ЗМ „Лъжница“ (бивша буферна зона на резерват „Ореляк“)

УВАЖАЕМА ГОСПОЖО КРЪСТЕВА-ЯКИМОВА, 
[bookmark: _GoBack]В Министерството на околната среда и водите е постъпило писмо с вх. № 26-00-1657/07.10.2026 г., от Сдружение за изследователски практики, относно некоректно отразена собственост на държавни и общински имоти в ЗМ „Славянка“ (бивша буферна зона на резерват „Али ботуш“) и ЗМ „Лъжница“ (бивша буферна зона на резерват „Ореляк“).
В тази връзка, моля имотите, представляващи част от горепосочените защитени територии да отразите в Кадастралната карта и кадастралните регистри (КККР) на прилежащите им землища, като такива с вид територия - защитена територия, а имотите представляващи държавна и общинска собственост да отразите като публична държавна и публична общинска собственост в съответствие с чл. 10 от ЗЗТ, съгласно който „собствеността на държавата, която не е изключителна държавна собственост, и на общините върху горите, земите и водните площи, включени в защитените територии по този закон, е публична“.
В случаите, когато защитените територии обхващат само части от поземлени имоти, е необходимо първо да се извърши актуализация на границите на защитените територии, след което да се пристъпи към разделяне на засегнатите поземлени имоти и отразяване на съответните промени в атрибутивните данни по КККР.
Във връзка с изложеното изпращаме полученото писмо за предприемане на действия по актуализация на площите на ЗМ „Славянка“ и ЗМ „Лъжница“ и последващо отразяване на съответните кадастрални атрибути, съобразно предоставените Ви правомощия. 

Приложение:
1. Сигнал с вх.№ 26-00-1657/07.10.2026 г. на МОСВ

КОСТАДИН ГЕШЕВ

Заместник-министър на околната среда и...

Certificate No: BG/13980/1411

